
Parlamentul  României

Camera  Deputaţilor

Comisia pentru industrii si servicii

Bucureşti, 30.03.2006

                                                                                            Nr.23/89/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind modificarea Legii energiei electrice nr.318/2003, trimis cu adresa nr.P.l.x 229 din 8 iunie 2005, înregistrată la comisie sub nr.23/89 din 8 iunie 2005.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti, 30.03.2006

                                                                                            Nr.23/89/2005
R A P O R T

asupra propunerii legislative privind modificarea 

Legii energiei electrice nr.318/2003


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu propunerea legislativă privind modificarea Legii energiei electrice nr.318/2003, trimisă cu adresa nr.P.l.x 229 din 8 iunie 2005, înregistrată la comisie sub nr.23/89 din 8 iunie 2005.



Potrivit prevederilor art.75 din Constituţia României şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.



Consiliul Legislativ a avizat favorabil propunerea legislativă cu observaţii şi propuneri, conform avizului nr.246/24.03.2005.



Guvernul, în punctul său de vedere, transmis sub nr.851/10.05.2005, a precizat că nu susţine adoptarea acestei propuneri legislative.



Senatul, în calitate de primă Cameră sesizată, a respins propunerea legislativă în şedinţa sa din 6 iunie 2005.



Comisia pentru buget, finanţe şi bănci a avizat negativ propunerea legislativă cu avizul nr.281/28.06.2005, iar Comisia juridică, de disciplină şi imunităţi a avizat favorabil cu avizul nr.31/478/08.06.2005.



De asemenea, Comisia pentru industrii şi servicii a analizat punctele de vedere ale Autorităţii Naţionale de Reglementare în domeniul Energiei şi Ministerului Economiei şi Comerţului, transmise cu adresele nr.538/15.02.2006, respectiv nr.215370/16.03.2006.



Propunerea legislativă are ca obiect de reglementare modificarea art.16 alin.(4) din Legea energiei electrice nr.318/2003 având ca finalitate acordarea unor despăgubiri proprietarilor afectaţi de exercitarea drepturilor de uz şi servitute asupra terenurilor lor, în legătură cu capacităţile energetice.
În conformitate cu prevederile art.61 din Regulamentul Camerei Deputaţilor, republicat, membrii comisiei au examinat propunerea legislativă în şedinţele din 5 iulie, 30 august, 28 septembrie 2005, 7 februarie, 14 februarie, 22 februarie, 1 martie, 22 martie şi 29 martie 2006.

La dezbateri au participat iniţiatorii – domnul deputat Daniel Buda şi domnul deputat Augustin Zăgrean şi reprezentanţi ai Ministerului Economiei şi Comerţului – sub conducerea domnului ministru Ioan Codruţ Sereş sau a domnului secretar de stat Darius Meşca şi ai Autorităţii Naţionale de Reglementare în domeniul Energiei – domnul preşedinte Nicolae Opriş şi doamna Maria Mânicuţă – director general.


La lucrările comisiei din data de 29 martie 2006 au fost prezenţi 21 de deputaţi din totalul de 23 de membri ai comisiei.


În urma dezbaterilor, membrii comisiei au concluzionat că propunerea legislativă are implicaţii juridice şi financiare, iar Ministerul Economiei şi Comerţului urmează să iniţieze un act normativ care să preia principiile stabilite în cadrul şedinţei comisiei, propunerea legislativă neputând fi adoptată în forma actuală.


Având în vedere cele de mai sus, membrii au hotărât, cu 17 voturi pentru şi 4 abţineri, respingerea propunerii legislative privind modificarea Legii energiei electrice nr.318/2003.
În raport de obiectul şi conţinutul său, propunerea legislativă face parte din categoria legilor ordinare.

                 PREŞEDINTE,                                          SECRETAR
              Dan Ioan Popescu                                       Aurelia Vasile
Consilier,

Silvia Vlăsceanu

